Diari Oficial de la Generalitat Valenciana


Sumari del DOGV 7371, del 30-09-2014 (2014/8747)

Notificació de resolució de desistiment dictada en el procediment de declaració d'interés comunitari per a indústria de trituració d'àrids a Algueña. Expedient número DIC-11/0287.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   7371

Data del DOGV
:   30-09-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/8747


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució de desistiment dictada en el procediment de declaració d'interés comunitari per a indústria de trituració d'àrids a Algueña. Expedient número DIC-11/0287. [2014/8747]  
Pel fet que han resultat infructuoses les gestions realitzades per a efectuar la notificació dirigida a la mercantil Productos Pétreos de la Cruz, SA, d'acord amb el que preveu l'article 59.4 de Llei 30/1992, del Règim Jurídic de les Administracions Públiques i del Procediment Administratiu Comú, es notifica per mitjà d'este edicte.  
  
Acte que es notifica: resolució del cap del Servici Territorial d'Urbanisme.  
Expedient DIC-11/0287. Algueña. Declaració d'interés comunitari per a indústria de trituració d'àrids, promogut per Productos Pétreos de la Cruz, SA.  
El cap del Servici Territorial d'Urbanisme, el dia 25 de novembre de 2013, va dictar la resolució següent:  
«Vist l'expedient de referència i sobre la base dels antecedents i fonaments següents:  
  
Antecedents de fet  
Primer. Amb data 21 de juliol de 2011, va tindre entrada en el Registre de la Conselleria d'Infraestructures, Territori i Medi Ambient la sol·licitud de declaració d'interés comunitari per a indústria de trituració d'àrids, en terrenys classificats pel planejament vigent en el municipi d'Algueña com a sòl no urbanitzable.  
Segon. Amb data 17 de juliol de 2012, la directora territorial de la Conselleria d'Infraestructures, Territori i Medi Ambient d'Alacant va requerir a la interessada que esmenara necessàriament les deficiències observades en la sol·licitud inicial per a poder admetre a tràmit de l'expedient.  
Tercer. Amb data 3 d'agost de 2012, la interessada sol·licita una ampliació de termini per a poder reunir tota la documentació requerida, ja que no disposava de personal qualificat durant el mes d'agost de 2012 per motius vacacionals.  
Quart. Amb data 17 de juny de 2013, s'advertix novament a la interessada que des del 25 de juliol de 2012 no havia esmenat les deficiències observades en la seua sol·licitud de declaració d'interés comunitari i que això comportava una paralització del procediment, i que s'arxivaria l'expedient iniciat si transcorreguts tres mesos des de la seua recepció continuava sense esmenar-les, tot això a l'empara del que establix l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Quint. Han transcorregut més de tres mesos des del venciment de l'esmentat termini sense que fins a la data conste que s'haja aportat la documentació requerida.  
  
Fonament jurídics  
Primer. De conformitat amb el que disposa l'article 71 esmentat de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si la sol·licitud inicial no té els requisits que assenyala l'article anterior i els exigits, si és el cas, per la legislació específica aplicable, es requerirà l'interessat perquè esmene la falta o acompanye els documents preceptius, amb indicació que si així no ho fa es considerarà que desistix de la seua petició, amb resolució prèvia.  
Segon. El Decret 135/2011, de 30 de setembre, del Consell, pel qual s'aprova el Reglament dels Òrgans Territorials, d'Avaluació Ambiental i Urbanístics de la Generalitat establix que correspon del cap del servici territorial competent en matèria d'urbanisme resoldre sobre el desistiment de les sol·licituds d'interés comunitari.  
  
A la vista dels antecedents fàctics i fonaments jurídics exposats, resolc:  
Declarar el desistiment de l'expedient tramitat instat per la mercantil Productos Pétreos de la Cruz, SA, i, en conseqüència, ordenar l'arxivament del procediment.  
Contra esta resolució, que no posa fi a la via administrativa, i de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es pot interposar un recurs d'alçada davant del director general d'Avaluació Ambiental i Territorial, en el termini d'un mes comptador a partir de l'endemà de la data de recepció d'esta notificació. Tot això sense perjuí que es puga exercitar qualsevol altre recurs o acció que considere oportú.»  
  
  
Alacant, 20 d'agost de 2014.- El director general d'Avaluació Ambiental i Territorial: Juan Manuel Giner Corell.